钦定古今图书集成/明伦汇编/宫闱典/第032卷 > 献帝曹皇后
## 钦定古今图书集成/明伦汇编/宫闱典/第032卷 > 献帝曹皇后

按《后汉书后纪》：献穆曹皇后，讳节，魏公曹操之中女
也。建安十八年，操进三女宪、节、华为夫人，聘以束帛
元𫄸五万匹，小者待年于国。十九年，并拜为贵人。及
伏皇后被弑，明年立节为皇后。魏受禅，遣使求玺绶，
后怒不与，如此数辈。后乃呼使者入，亲数让之，以玺
绶抵轩下，因涕泣横流曰：“天不祚尔！”左右皆莫能仰视。后在位七年，魏氏既立，以后为山阳公夫人。自后
四十一年，魏景初元年薨，合葬禅陵，车服礼仪，皆依
汉制。